אירוויזיון הילדים

**תחרות הזמר אירוויזיון הילדים** (באנגלית: **Junior Eurovision Song Contest**; בצרפתית: **Concours Eurovision de la Chanson Junior**; לעיתים נכתב כקיצור: **JESC**, **Junior Eurovision** או **Junior EuroSong**) היא תחרות שירים בינלאומית שנתית לילדים, של רשת השידור "**[[אירוויזיון]]**" מטעם איגוד השידור האירופי (EBU).

התחרות החלה בשנת 2003, בהשראת תחרות השירים לילדים ממדינות סקנדינביה - "אם.פי.ג'י נורדיק" (MPG Nordic). התחרות נועדה לזמרים/ות ולהקות בגילאי 9 עד 14 שלא יכולים להשתתף בתחרות האירוויזיון, בשל מגבלת הגיל הנהוגה בו (מאז שנת 1989).

תחרות זו היא גרסה צעירה של האירוויזיון. ישנם מספר קווי דמיון בין אירוויזיון הילדים לבין האירוויזיון: כל מדינה שמשתתפת שולחת זמרים שגילם הוא בין 9 ל-14 ביום המופע (בעבר, מגבלת הגיל הייתה גילאי 8 עד 15), להתחרות נגד המדינות האחרות עם שיר חדש ומקורי שנמשך בין 2 דקות ו-45 שניות ל-3 דקות. הצופים בתחרות מוזמנים להצביע לשיר האהוב עליהם ביותר. התחרות משודרת בשפה האנגלית, והמנצחת היא המדינה שקיבלה את מספר הנקודות הגבוה ביותר. בניגוד לאירוויזיון, המדינה שזוכה באירוויזיון הילדים לאו דווקא תארח את התחרות בשנה שלאחר מכן בתחומה, אלא מתקיים מכרז מטעם איגוד השידור האירופי אליו נרשמות מדינות המעוניינות באירוח. לדוגמה, אירוויזיון הילדים 2008 התקיים בקפריסין, על אף שהשיר הקפריסאי באירוויזיון הילדים 2007 הגיע למקום 14 ולא לצמרת הטבלה. ההצעה והתנאים שהוגשו מטעם קפריסין בנוגע להפקת המופע השביעו את רצון איגוד השידור האירופי וכך אושר הדבר.

החל משנת 2006, התחרות משודרת בשידור חי באינטרנט באתר האינטרנט הרשמי של התחרות. המופע משודר גם במספר מדינות כמו איסלנד, אנדורה, לוקסמבורג ופינלנד, שלא השתתפו מעולם בתחרות.

המהדורה העדכנית ביותר של התחרות היא אירוויזיון הילדים 2025. התחרות התקיימה בטביליסי, בירת גאורגיה, ב-13 בדצמבר 2025. המדינה הזוכה היא צרפת, עם השיר Ce monde (העולם הזה) בביצוע הזמרת לו דלוז. צרפת היא אחת המדינות המצליחות ביותר באירוויזיון הילדים עם הישגים מרשימים, כשניצחה גם באירוויזיון הילדים 2023, 2022 ו-2020.

## היסטוריה
[ממוזער|500px|סמל התחרות בעבר: הילדה השרה. הסמל היה בשימוש בכל ה[לוגואים של אירוויזיון הילדים בין השנים 2003-2007.]]
[ממוזער|200px|ימין|מאלין רייטן מייצגת את [נורווגיה בהסלט, בלגיה (אירוויזיון הילדים 2005)]]
בשנת 2000 רשות השידור הדנית, DR, החליטה לקיים תחרות שירים לילדים בדנמרק. שנתיים לאחר מכן, בשנת 2002, המשדר נהפך לפסטיבל שירי ארצות סקנדינביה בשם "אם.פי.ג'י נורדיק" (MPG Nordic) בהשתתפות דנמרק, נורווגיה ושוודיה. בהשראת הרעיון הזה, איגוד השידור האירופי החליט להרחיב את תחרות השירים הסקנדינבית לילדים לתחרות שירים בהשתתפות כל המדינות, החברות באיגוד השידור האירופי. כותרת העבודה של איגוד השידור האירופי הייתה "Eurovision Song Contest for Children" ("תחרות אירוויזיון לילדים"). דנמרק היא המדינה הראשונה שאירחה את תחרות אירוויזיון הילדים, בשנת 2003, לאחר הצלחת "אם.פי.ג'י נורדיק" (MPG Nordic).

לאחר שדנמרק ארגנה באופן מוצלח את אירוויזיון הילדים הראשון בשנת 2003, עמד ארגון אירוויזיון הילדים השני בשנת 2004 בפני בעיות מיקום. במקור, התחרות הייתה צריכה להיות מאורגנת על ידי רשות השידור הבריטית במנצ'סטר, ITV. רשות השידור הבריטית במנצ'סטר הודיעה כי בשל בעיות כלכליות ותזמון, תחרות אירוויזיון הילדים בשנת 2004 לא תתקיים בבריטניה. לאחר מכן, איגוד השידור האירופי פנה לרשות השידור הקרואטית, HRT, שזכתה בתחרות בשנה הקודמת, כדי שתקיים את תחרות אירוויזיון הילדים 2004 בשטחה, בעיר זאגרב שבקרואטיה. חמישה חודשים לפני קיום התחרות בקרואטיה, נחשף כי רשות השידור הקרואטית, HRT, שכחה להזמין מקום באולם בו התחרות הייתה אמורה להתקיים. לאחר שנחשף כי רשות השידור הקרואטית שכחה להזמין מקום, רשות השידור הנורווגית, NRK, התנדבה לארח את התחרות בשטחה, בעיר לילהאמר שבנורווגיה.

החל מאירוויזיון הילדים 2004, גופי השידור שהשתתפו בתחרות הצטרכו להציע את נכונותם לארח את התחרות בשטחם, כדי שאיגוד השידור האירופי יימנע מבעיות, כפי שקרה באירוויזיון הילדים 2004. בלגיה הייתה המדינה הראשונה שהציעה את נכונותה לארח את תחרות אירוויזיון הילדים 2005 בשטחה, ותחרות זו אכן התקיימה בבלגיה.

כל תחרויות אירוויזיון הילדים משודרות בפורמט 16:9 מסך רחב ו-HDTV. בשנים 2003–2006, הופקו גם תקליטורי DVD עם שירי התחרות (בדומה לתקליטורים שמופקים בתחרות הזמר של האירוויזיון), אולם ב-17 בינואר 2008, איגוד השידור האירופי הודיע על הפסקת הפקת התקליטורים עקב חוסר עניין הציבור.

החל מאירוויזיון הילדים 2008, שיטת הניקוד היא 50% הצבעת השופטים ו-50% הצבעת הקהל (Televoting). בכל התחרויות הקודמות, שיטת הניקוד הייתה 100% הצבעת הקהל, שהחליט באופן בלעדי על השיר הזוכה. בכל שנה, לעשר המדינות המתחרות שמקבלות את מספר הקולות הרב ביותר מכל מדינה, מוענקות נקודות הנעות בין 1 ל-8, ואז 10 ו-12 ("דוז פואה", בצרפתית). בשנים 2003–2005, לאחר שכל השירים בתחרות הופיעו, לצופים ניתנו כ-10 דקות להצביע לשירים האהובים עליהם ביותר. החל משנת 2006, קווי ההצבעה של התחרות פתוחים לאורך כל שידור התחרות. כמו כן, בשנים 2007, 2008 ו-2010 כל הרווחים מהצבעות הקהל (Televoting) נתרמו לקרן החירום הבינלאומית של האומות המאוחדות לילדים.

לפני אירוויזיון הילדים 2007, אילו רשות שידור מסוימת לא הייתה משדרת את התחרות בשידור חי במדינתה, הדבר היה כרוך בקנס כספי. כיום, לא מוטלת עוד חובה על רשויות השידור לשדר את התחרות בשידור חי, והן יכולות לשדר את התחרות מאוחר יותר, בשעות צפייה מותאמות יותר לילדים. כמו כן, בנקודות שונות לאורך התחרות, רשתות שידור מורשות להשהות את שידור התחרות למשך מספר דקות, ולהקרין לצופים בתחרות פרסומות.

בשנים 2003 - 2008, במהדורותיה הראשונות של התחרות, התחרות התקבלה היטב בקרב המדינות החברות באיגוד השידור האירופי, שהביאה לנסיקה במספר המדינות שרצו להשתתף בתחרות. החל מתחרות אירוויזיון הילדים 2009, שנערכה בקייב, אוקראינה, חלה ירידה במספר המדינות שרצו להשתתף בתחרות - מגמת ירידה שהתגברה בתחרויות אירוויזיון הילדים 2012 ואירוויזיון הילדים 2013, בהן השתתפו רק 12 מדינות. בתחרות אירוויזיון הילדים 2014 שנערכה במרסה, מלטה, חלה שוב עלייה במספר המדינות שרצו להשתתף עם 16 מדינות (כמו בתחרויות שנערכו בשנים 2003 ו-2005). באירוויזיון הילדים 2018 נשבר שיא עם 20 מדינות משתתפות.

## פורמט התחרות
[ממוזער|280px|אליאס מייצג את [שוודיה בקייב, אוקראינה (אירוויזיון הילדים 2013)]]
במהלך כל היסטוריית התחרות, פורמט התחרות נותר בלא שינוי ניכר, כאשר פורמט התחרות מורכב מהופעות מוזיקליות בשידור חי של אמנים צעירים, שנבחרו על ידי רשות השידור המייצגת אותם. איגוד השידור האירופי טוען כי מטרת התוכנית היא "לקדם כישרונות צעירים בתחום המוזיקה הפופולרית, על ידי עידוד תחרות בין האמנים".

התחרות תמיד מתקיימת במוצאי שבת, בסוף נובמבר או תחילת דצמבר, ונמשכת כשעתיים ו-15 דקות (אם כי התחרות בשנת 2014 הייתה חריגה, ונמשכה כשעתיים ו-30 דקות).

בניגוד לתחרות הזמר של האירוויזיון, המדינה המנצחת בשנה מסוימת לא מקבלת באופן אוטומטי את הזכות לארח את התחרות בשנה שאחריה, למרות בשנת 2012, אוקראינה קיבלה את הזכות לארח את התחרות בשנת 2013.

עד התחרות בשנת 2013, רק האמנים הזוכים במקום הראשון בתחרות קיבלו פרס ותעודה. מאז התחרות בשנת 2013, שלושת המקומות הראשונים בתחרות מקבלים פרס ותעודה.

את התחרות מגישים, לרוב, שני מגישים - גבר ואישה (אך לא תמיד, כמו בשנים 2006, 2014, 2023), המופיעים בקביעות על הבמה ועם האמנים ב"חדר הירוק" (ה"גרין רום"). כמו כן, המגישים אחראים גם על אמירת התוצאות הסופיות, לאחר שמכל מדינה נציג/ה קורא/ת את ההצבעה המקומית.

בעת המופע, השירים חייבים להיות מושרים בקול ולא על ידי פלייבק. קולות רקע עשויים להיות מוקלטים מראש. בנוסף, על בימת התחרות מותר שיופיעו בכל הופעה עד שמונה אמנים, בניגוד למגבלה של עד שישה אמנים בתחרות הזמר של האירוויזיון. בשנים מסוימות, כמו באירוויזיון הילדים 2005, כל מדינה זוכה באופן אוטומטי ב-12 נקודות, כדי למנוע מצב שבו מדינה תקבל 0 נקודות ("Null points") - המשתתפים בתחרות הם ילדות וילדים. במקרים כאלה, מדינה שתסיים את הצבעת התחרות רק עם 12 נקודות, היא בדיוק כמו מדינה שקיבלה אפס נקודות.

הבדל בולט נוסף בין שתי התחרויות הוא שאמן אינו יכול להשתתף בתחרות יותר מפעם אחת. איגוד השידור האירופי העניק אישור חד-פעמי ומיוחד ליקטרינה ריאבובה (שזכתה במקום השני בשנת 2009, כאשר ייצגה בתחרות אירוויזיון הילדים את רוסיה) לייצג בשנית את רוסיה בתחרות אירוויזיון הילדים 2011. על פי מפקח התחרות דאז, סייסטה באקר, חוק זה בוטל בשנת 2012. כמו כן, בשנת 2010, נפסלה יקטרינה ריאבובה מתחרות קדם-אירוויזיון הילדים הרוסי עקב קיומו של חוק זה.

## חוקים והגבלות
[ממוזער|280px|ימין|גאיה קאווז'י, זוכת [אירוויזיון הילדים 2013]]
איגוד השידור האירופי קבע מספר חוקים והגבלות בתחרות:

ראשית, השיר חייב להיות כתוב ומושר בשפה הרשמית, או באחת מהשפות הרשמיות של המדינה. בשיר יכולות להופיע מספר שורות בשפה שהיא אינה השפה הרשמית במדינה.האומנים בתחרות חייבים להיות אזרחי המדינה אותה הם מייצגים או תושבי קבע שחיים במדינה שנתיים לפחות.

בתחילת דרכה, תחרות אירוויזיון הילדים הייתה פתוחה לאמנים בגילאי 8–15, אולם, החל מאירוויזיון הילדים 2007, טווח הגילאים צומצם, וכיום רק אמנים שביום קיום המשדר נמצאים בטווח גילאי 9–14, יכולים להשתתף בתחרות.

בניגוד לתחרות הזמר של האירוויזיון, בתחרות אירוויזיון הילדים אמן אינו יכול להשתתף בתחרות יותר מפעם אחת (חוק זה בוטל בשנת 2012).

השיר הנשלח לתחרות לא יכול להיות שיר שפורסם ויצא לאור באופן מסחרי, וחייב להימשך בין 2 דקות ו-45 שניות ל-3 דקות (משנת 2013 ואילך). כמו כן, בשנים 2003–2006, איגוד השידור האירופי קבע כי אמנים שהוציאו לאור שירים ומוזיקה באופן מסחרי אינם יכולים להשתתף בתחרות. חוק זה בוטל בשנת 2007, ובכך אפשר לאמנים שהוציאו לאור שירים ומוזיקה באופן מסחרי להשתתף בתחרות. כתוצאה מביטול החוק, רשות השידור הנורווגית, NRK, בחרה לפרוש מהתחרות ולא חזרה לתחרות עד כה.

החל מאירוויזיון הילדים 2008, נוצר שינוי גדול כשמבוגרים הורשו לכתוב שירים לתחרות. לפני כן כל כותבי השירים לתחרות היו חייבים להיות ילדים בטווח הגילאים 10–15, על מנת לסמל את רוח התחרות המוקדשת לכישרונות של ילדים וילדות.

## מפקחי התחרות
התחרות מופקת מדי שנה על ידי איגוד השידור האירופי (EBU).

בשנים 2003–2010, המפקח הבכיר של תחרות אירוויזיון הילדים היה סוונטה סטוקסליוס משוודיה, שעמד גם בראש "קבוצת ההיגוי" שקבעה את חוקי התחרות והחליטה איזו רשות שידור תארח את התחרות בשנה הבאה. תפקידה העיקרי של "קבוצת ההיגוי" הוא לשמור על קשר בין איגוד השידור האירופי לבין רשות השידור המארחת באותה שנה. כמו כן, חובתה לוודא כי האמנים הצעירים לא נשארים לבד ללא השגחת מבוגר אחראי ו. בשנים 2003–2010, כיהן סטוקסליוס בתפקיד המפקח הבכיר גם של תחרות הזמר של האירוויזיון. כאמור, בשנת 2010, לאחר אירוויזיון הילדים 2010, התפטר סטוקסליוס מתפקידו כמפקח הבכיר של שתי התחרויות - הן של אירוויזיון הילדים והן של תחרות הזמר של האירוויזיון, בטענה שהוא רוצה . בשנת 2011, לאחר התפטרותו של סטוקסליוס, תפס את מקומו סייסטה באקר מהולנד. בשנת 2013, ולדיסלב יעקובלב מרוסיה, תפס את מקומו של באקר, והוא שימש כמפקח הבכיר של התחרות עד שנת 2015.

רשימת מפקחי התחרות שמונו על ידי איגוד השידור האירופי (EBU) מאירוויזיון הילדים 2003 עד כה:

## מחלוקות
* מספר מדינות, בהן נורווגיה ודנמרק, פרשו מהתחרות בשנת 2006 משום שהן , ולא חזרו אליה עד כה. בעקבות פרישתן מהתחרות, הן החיו מחדש את תחרות השירים הסקנדינבית לילדים "אם.פי.ג'י נורדיק" (MPG Nordic), שלא הופקה מאז החלה הפקת תחרות אירוויזיון הילדים בשנת 2003. בנוסף, נאמר כי נורווגיה החליטה לפרוש מתחרות אירוויזיון הילדים משום שהיא לא רוצה . עם זאת, נורווגיה משתתפת בתחרות השירים הסקנדינבית לילדים "אם.פי.ג'י נורדיק" (MPG Nordic), יחד עם דנמרק, שוודיה ופינלנד.
* בשנת 2007, הודיעה ספרד שהיא פורשת מתחרות אירוויזיון הילדים, לאחר שמנהל רשות השידור הספרדית, TVE, חוויאר פונס, אמר כי . עם זאת, ספרד חזרה לתחרות בשנת 2019, ולא פרשה ממנה נכון לשנת 2023.

## יחסי אזרבייג'ן וארמניה באירוויזיון הילדים
* יחסי ארמניה ואזרבייג'ן היו עוינים מאז החלו שתי המדינות להשתתף בתחרות הזמר של האירוויזיון ב-2006 (ארמניה) ו-2008 (אזרבייג'ן) ובתחרות אירוויזיון הילדים ב-2007 (ארמניה) ו-2012 (אזרבייג'ן). שתי המדינות נמנעו מלהצביע אחת לשנייה עקב הסכסוך הקיים ביניהן על חבל הארץ נגורנו קרבאך, הנמצא דה פקטו תחת שלטון ארמני מאז שנת 1993, אך דה יורה נמצא תחת שלטון אזרי. חבל הארץ נגורנו קרבאך מהווה מקור מתמיד למחלוקת ומתח צבאי בין אזרבייג'ן לארמניה, מאבק שהסלים והחריף בעקבות התפרקות ברית המועצות בשנת 1991.
* ולדימיר ארזומיאן, זמר מחבל הארץ נגורנו קרבאך, נבחר לייצג את ארמניה בתחרות אירוויזיון הילדים 2010, וזכה במקום הראשון בתחרות באותה שנה. לאחר זכייתו של ארזומיאן במקום הראשון, נטען על ידי כלי תקשורת ארמניים כי השידור של תחרות אירוויזיון הילדים באזרבייג'ן באותה שנה נקטע, כאשר נחשף כי ארמניה היא הזוכה בתחרות. טענות אלו שנויות במחלוקת על ידי מנהל ערוץ הטלוויזיה "Armenia 1" ("ארמניה 1") וראש המשלחת האירוויזיונית של ארמניה, דיאנה מנטסקאניאן, שגם הכחישו דיווחים כי ארמניה מתכוונת להגיש תלונה באיגוד השידור האירופי בעניין. בנוסף, ציינה מנטסקאניאן כי . בסופו של דבר, אזרבייג'ן עשתה את הופעת הבכורה שלה בתחרות אירוויזיון הילדים שנתיים לאחר מכן, בשנת 2012.

## אירוח התחרות

## ישראל באירוויזיון הילדים

## המדינות הזוכות

## דירוג
דירוג זה הוא דירוג הישגי כל המדינות בתחרות, על פי מספר הפעמים בה כל מדינה הגיעה למקומות הראשונים, השניים והשלישים. עבור כל מדינה שמעולם לא הגיעה למקומות אלו מצוין המקום הגבוה ביותר שכן הגיעה אליו.

## זכיות לפי מדינות
ממוזער|300px|מספר הפעמים בהן זכתה כל מדינה באירוויזיון הילדים

## הרכב המדינות בתחרות

### רשימת המשתתפות על-פי מועד הצטרפותן לתחרות
[ממוזער|300px|השתתפות המדינות מאז שנת [2003:

]]

### המדינות שפרשו מהתחרות

### המדינות שחזרו לתחרות לאחר פרישה

### מספר שנות ההשתתפות בתחרות של כל מדינה

## תחרות הזמר של האירוויזיון

להלן רשימה של משתתפי-עבר בתחרות אירוויזיון הילדים, שלקחו חלק בקדמי-האירוויזיון במדינתם, במטרה להתחרות בתחרות הזמר של האירוויזיון או להופיע בתחרות כאורחים מיוחדים שאינם מתחרים בתחרות:

## קישורים חיצוניים

* 
* 

* חדשות אירוויזיון הילדים 
* 
* 
* 
* 

## הערות שוליים

*
קטגוריה:תחרויות זמר לילדים